ΒΕΣΤΦΑΛΙΑ, ΓΕΡΜΑΝΙΑ
Χανς.
Αμερικάνερ!
- Αμερικάνερ! - Αμερικάνερ!
Αμερικάνερ!
Έχει όπλο.
Αμερικάνερ!
Είναι ένας Αμερικανός. Έχει όπλο...
Μπείτε στο σπίτι, φωνάξτε την αστυνομία.
Άντε!
Αμερικάνερ!
Δεν θέλουμε να σε σκοτώσουμε.
Αμερικάνερ;
Τέλος ο πόλεμος για σένα.
ΒΑΣΙΣΜΕΝΟ ΣΤΟ ΒΙΒΛΙΟ ΤΟΥ ΝΤΟΝΑΛΝΤ Λ. ΜΙΛΕΡ
ΚΥΡΙΑΡΧΟΙ ΤΩΝ ΑΙΘΕΡΩΝ
ΜΕΡΟΣ ΕΞΙ
Όταν ένα πλήρωμα έπεφτε, εξαφανιζόταν.
Μέσα σε τέσσερις μήνες στο Θορπ Άμποτς
τα 32 από τα αρχικά 35 πληρώματα ήταν αγνοούμενοι.
Δεν μιλούσαμε για αυτά τα πληρώματα.
Όσοι συνεχίζαμε να πετάμε αποστολές, ξορκίζαμε τα φαντάσματά τους.
Κάποιοι άντρες λύγιζαν.
Είχαν δει πολλά αεροπλάνα να πέφτουν και πολλούς φίλους να σκοτώνονται.
Κάποιοι έπιναν. Κάποιοι καβγάδιζαν. Κάποιοι ξενοκοιμούνταν.
Αν μπορούσες να ξεχάσεις, το έκανες.
Εγώ πήγαινα στο Πανεπιστήμιο της Οξφόρδης.
Ο θάνατος του Μπαμπλς με συγκλόνισε.
Ο σμήναρχος Χάρντινγκ με έστειλε να εκπροσωπήσω την 100ή
σε μια συνάντηση των Συμμάχων.
Μου το ανέθεσε και πήγα μετά χαράς.
ΚΟΛΕΓΙΟ ΜΠΕΪΛΙΟΛ, ΟΞΦΟΡΔΗ
- Έχετε έρθει ποτέ στην Οξφόρδη; - Όχι. Αλλά χαίρομαι που ήρθα.
Ίσως δεν βρείτε χρόνο να δείτε πολλά σε αυτό το ταξίδι.
Με τόσες διαλέξεις και εκδηλώσεις στο πρόγραμμα,
δύσκολα θα βγείτε από την πανεπιστημιούπολη.
Κοντεύουμε.
Θα υπάρχουν εκπρόσωποι από σχεδόν όλες τις συμμαχικές χώρες.
Θα γνωρίσετε αξιόλογους ανθρώπους.
Έφτασε πριν από δύο μέρες. Ελπίζω να μην είναι επείγον.
Η γυναίκα μου.
Δεν μπορούσε να αντέξει μία βδομάδα χωρίς να στείλει γράμμα.
Πολύ ευγενικό.
Έφτασε ο υπαξιωματικός Α.Μ. Ουέσγκεϊτ; Ο συγκάτοικός μου;
Νομίζω ότι θα έρθει αύριο. Και τους λέμε υπολοχαγούς.
- Υπολοχαγός. - Υπολοχαγοί.
Σωστά. Λοιπόν, Τζέιμς, ευχαριστώ για την ξενάγηση.
Φυσικά. Καληνύχτα, κύριε. Καλό συνέδριο.
"Υπολοχαγός".
"Υπολοχαγοί".
Y.Γ. ΠΕΣ "ΓΕΙΑ" ΣΤΟΝ ΜΠΑΜΠΛΣ ΑΠΟ ΜΕΝΑ!
ΚΟΥΜΠ ΧΑΟΥΖ ΚΑΛΩΣ ΗΛΘΑΤΕ
Το Μίνστερ ήταν η τρίτη αποστολή του Ρόζι,
αλλά ήταν τόσο τρομακτική, που ο Χάρντινγκ διέταξε τον Ρόζενταλ και το πλήρωμά του
να περάσουν μία βδομάδα σε μια μονάδα ξεκούρασης και ψυχαγωγίας.
Έχουν άλογα.
Ιππεύεις, Ρόζι;
Οι Εβραίοι του Μπρούκλιν δεν ιππεύουν.
- Καλημέρα. - Κυρίες. Κυρία.
- Γεια. - Προσοχή, έρχεται το ιππικό.
Καλώς ήρθατε στο Κουμπ Χάουζ.
Έχουμε όλα τα αθλήματα και τις δραστηριότητες που επιθυμείτε.
Τένις, ποδήλατα, βόλεϊ, κροκέ, ιππασία με κυνηγόσκυλα.
Και αν βρέξει, γιατί εδώ είναι Αγγλία,
μπιλιάρδο, χαρτιά, σκάκι, και μπάντμιντον στην αίθουσα χορού.
Σκοπός μας εδώ είναι η χαλάρωση.
Μάικλ, θα τους δείξεις τα δωμάτιά τους;
Φυσικά, κυρία.
Από δω, κύριοι.
Φράνσι;
Πόσο πρέπει να μείνω εδώ;
Αυτό δεν το αποφασίζω εγώ, Ρόμπερτ, αλλά ο διοικητής σου που σε έστειλε.
Αλλά μπορείς να το συζητήσεις με τον δρα Χιούστον.
Έχουμε λουτρά και ζεστό νερό.
Σε συμβουλεύω να τα εκμεταλλευτείς όσο μπορείς.
Από πού είσαι;
Από την 381η. Πετάμε μαζί.
Εσύ;
Από την 100ή.
Αν χρειαστεί, θα τρέξεις μ' αυτόν τον αστράγαλο;
Δεν νομίζω.
Οι δικοί μας το έκαναν αυτό;
Πρέπει να έγινε τώρα. Η RAF.
Γαμώτο. Επιτέλους, οι Βρετανοί χτύπησαν κάτι.
Καλά.
Τι γίνεται; Τι κάνουν αυτοί εδώ;
Αμερικανοί.
Τρομοκράτες αεροπόροι!
- Κωλοαμερικανοί! - Καθάρματα!
Όλα καλά.
Φρουροί! Κάντε χώρο!
Ηρεμήστε.
Σταμάτα! Μην τους προστατεύεις! Τι κάνεις;
- Ας τα βγάλουν πέρα μόνοι τους. - Φρουροί!
Ο δρ Χιούστον;
- Μπορώ να περάσω; - Ναι, πέρασε.
- Ρόμπερτ Ρόζενταλ. - Ναι.
- Πώς κοιμήθηκες τη νύχτα; - Καλά.
Είναι παράξενη η προσαρμογή. Οι περισσότεροι χρειάζονται μια δυο μέρες.
Γι' αυτό ακριβώς ήθελα να σας μιλήσω.
Δεν νομίζω ότι με βοηθάει αυτό το περιβάλλον.
Θέλω να γυρίσω στη βάση.
Γιατί σε έστειλε ο διοικητής σου;
- Τι σας είπε; - Θέλω να μάθω τι πιστεύεις εσύ.
Ήταν μια αποστολή στο Μίνστερ.
Ήταν δύσκολη, μα είμαι καλά.
Τρεις αποστολές τις τρεις πρώτες μέρες.
Εκατόν είκοσι νεκροί σε ένα απόγευμα.
Δεν ήμουν ένας απ' αυτούς. Είμαι καλά.
Είπες τρεις φορές τη λέξη "καλά".
Δεν θα με αφήσετε να φύγω;
Σίγουρα θα φύγεις. Σε πέντε μέρες.
Ευχαριστώ, γιατρέ.
Ο εν τοις ουρανοίς, αγιασθήτω το όνομά σου...
Ελθέτω η βασιλεία σου, γενηθήτω το θέλημά σου...
ως εν ουρανώ και επί της Γης.
Σ' εσένα ανήκει η βασιλεία...
Ψάχνω μέρος να θάψω αυτά τα σκυλιά.
Και μη εισενέγκης ημάς εις πειρασμόν,
αλλά ρύσαι ημάς από...
Ένας ζει ακόμα.
- Πάτερ ημών... - Αποτελείωσέ τον.
Ο εν τοις ουρανοίς, αγιασθήτω το όνομά σου,
ελθέτω η βασιλεία σου...
Κλάους. Βρήκα μέρος.
Ωραία. Έρχομαι.
Σκάψε. Βοήθα με.
Ένας πάει να ξεφύγει.
Άσ' τον. Δεν θα πάει μακριά.
Ελευθερία του ατόμου ενάντια στην αυθαίρετη εξουσία ενός τυράννου.
Η Μάγκνα Κάρτα,
ή Μεγάλος Χάρτης των Ελευθεριών, έθεσε τα θεμέλια γι' αυτό.
Υπεγράφη το 1215 και είναι σημαντικό σύμβολο της ελευθερίας μέχρι σήμερα.
Φυσικά, εσείς οι Γιάνκηδες χρειαστήκατε άλλα 500 χρόνια
προτού οι ιδρυτές σας γράψουν ένα παρόμοιο χαρτί.
Και τώρα, εν καιρώ πολέμου, η συλλογική μας...
Αν δεν ήμασταν υπό την τυραννία του βασιλιά σας για 500 χρόνια,
θα το γράφαμε νωρίτερα.
Πρέπει να μελετήσουμε αναλυτικά
τις προηγούμενες συγκρούσεις και το πώς αυτές επιλύθηκαν.
"Βοηθάει να έχεις λίγη φωτιά.
Κάνει κρύο εκεί πάνω".
- Ο σμηναγός Κρόσμπι; - Θεέ μου.
Έχω δει άντρες να φορούν λιγότερα.
Μεγάλη οικογένεια, μικρό σπίτι.
Ποια είσαι;
Υπολοχαγός Ουέσγκεϊτ. Συγκάτοικός σας.
Μάλιστα.
- Περιμένατε άντρα; - Όχι, δεν... Απλώς...
Ναι, πράγματι. Συγγνώμη. Περίμενα άντρα.
Η υπηρεσία μάς ενθαρρύνει να κρύβουμε το όνομά μας. Εξού και το Α.Μ. Ουέσγκεϊτ.
Το Α είναι από το Αλεσάντρα. Με φωνάζουν Σάντρα.
Το Μ, το μεσαίο όνομα, θα το πάρω στον τάφο.
- Πρέπει να το αναφέρουμε στους υπεύθυνους. - Εμένα δεν με ενοχλεί.
Είστε παντρεμένος.
Ίσως ξέρετε να κατεβάζετε το καπάκι της τουαλέτας.
Στον καθρέφτη κάνατε τον Τρέισι ή τον Γκέιμπλ;
Τον Τρέισι.
Μου φάνηκε σαν Γκέιμπλ.
Φέρ' το μπροστά.
Έλα. Σήκω.
ΝΤΟΥΛΑΓΚ ΛΟΥΦΤ ΣΤΡΑΤΟΠΕΔΟ ΑΙΧΜΑΛΩΤΩΝ
ΦΡΑΝΚΦΟΥΡΤΗ, ΓΕΡΜΑΝΙΑ
Και μου λέει το παλικάρι
"Υπάρχουν τρία προβλήματα με τους κωλοαμερικανούς".
Με το συμπάθιο.
Είπε "Είναι σεξομανείς, είναι καλοπληρωμένοι και είναι εδώ".
Σμηναγέ Κρόσμπι.
Τι λένε οι Γιάνκηδες για μας τους Βρετανούς;
Δεν χρειάζεται. Θυμήθηκα.
Είμαστε ανέραστοι, κακοπληρωμένοι και μας διατάζει ο Αϊζενχάουερ.
Εσείς οι Αμερικανοί κυνηγάτε ζωηρά το αντίθετο φύλο.
Ως νέοι άντρες, ούτε στο όνειρό μας δεν κουτουπώνουμε μια ντεμπιτάντ.
Αρκούμαστε στις καμαριέρες και στις σερβιτόρες.
Οι Αμερικανοί θα καλούσαν μια δούκισσα στο κρεβάτι
πριν της προσφέρουν δείπνο.
Με όλο τον σεβασμό, θα διαφωνήσω.
Οι καμαριέρες κι οι σερβιτόρες νιώθουν ότι πρέπει να υπακούν στους εργοδότες τους,
αλλά οι Αμερικανοί επιμένουν ανεξαρτήτως τάξης.
Και, με το συμπάθιο, αλλά θα "κουτούπωναν" οτιδήποτε κινείται.
Δεν είναι μόνο οι γυναίκες μας.
Φτύνετε στον δρόμο, μεθοκοπάτε και καβγαδίζετε στις παμπ μας.
Αν διδάσκατε στα παλικάρια σας λίγη πειθαρχία,
δεν θα φέρονταν σαν να έφυγαν πρώτη φορά από το σπίτι για να ξεδώσουν.
Με όλο τον σεβασμό, κύριε,
κάθε μέρα μπορεί να είναι η τελευταία τους για να ξεδώσουν.
Άρα, δεν θα τους έκανα κήρυγμα πριν πάρουν άδεια το σαββατοκύριακο.
Δεν είσαι αρκετά ξιπασμένος για να είσαι πιλότος.
Τι είσαι; Πλοηγός; Βομβαρδιστής;
Πλοηγός.
Κι εσύ τι ακριβώς κάνεις, υπολοχαγέ Ουέσγκεϊτ;
Υπόσχεσαι να μην το πεις πουθενά;
Ορκίζομαι με δαχτυλάκι.
Δεν ξέρω τι σημαίνει αυτό, αλλά μοιάζει επίσημο.
Είμαι κωπηλάτισσα.
Κωπηλάτισσα;
Μάλιστα.
Δηλαδή;
Κωπηλατώ από τότε που ήμουν στο Κέιμπριτζ.
Αλήθεια;
Πήγες στο Κέιμπριτζ;
Δεν δίνουν πραγματικά πτυχία σε γυναίκες, αν το πιστεύεις.
Τι σπούδασες; Εκτός από κουπί, φυσικά.
Αυτό σπούδασα. Υπάρχει μεγάλη εξειδίκευση.
Πρόσεχε!
Αμάν.
- Είσαι καλά; - Καλά είμαι.
Ερασιτέχνες. Μου πήρε χρόνια να μάθω να το χειρίζομαι.
Όλα είναι θέμα καρπού.
Δεν έχεις κάνει ποτέ σου κουπί.
Πώς με κατάλαβες;
Δεν ξέρεις να λες ψέματα.
Δώσε μου λίγο χρόνο. Θα βελτιωθώ, το υπόσχομαι.
Αυτό δεν είναι καλό.
- Βλέπω ότι εξακολουθείς να κοιμάσαι καλά. - Είπατε ότι χρειάζεται προσαρμογή.
Εσείς γιατί δεν κοιμάστε;
Δεν βλέπουν οι γιατροί εφιάλτες;
Σωστά.
Γιατί όχι;
Έχει καλά κομμάτια εδώ.
- Πειράζει να βάλω κάτι; - Ελεύθερα.
Δεν ξέρω από μουσική. Απλώς ακούω τη συλλογή.
Αυτό δεν το έχετε ακούσει ακόμη.
- Παίζεις μουσική; - Όχι. Δεν ξέρω ούτε νότα.
Η μητέρα κι η αδελφή μου πήραν όλο το ταλέντο,
αλλά εγώ ξέρω τι είναι καλό.
Πού είναι η βάση σου, γιατρέ;
Στο Νόρφολκ. Είμαι ιπτάμενος γιατρός στην 96η.
Η ομάδα σου ήταν μαζί μας στη Βρέμη.
Χάσαμε τρία φρούρια.
Ήταν η πρώτη σου αποστολή;
Έχασα έναν καλό φίλο.
Στην πρώτη του αποστολή.
Αυτός ο πόλεμος...
Οι άνθρωποι δεν έπρεπε να φέρονται έτσι.
- Διαφωνείς; - Όχι.
Αλλά βλέπεις ανθρώπους να διώκονται, να καταπιέζονται,
πρέπει να κάνεις κάτι. Σωστά;
Δεν μπορούν να υπερασπιστούν τους εαυτούς τους.
Άρα, τι κάνουμε;
Όχι, έχεις δίκιο. Έπρεπε να κάνουμε κάτι και...
ήρθαμε εδώ.
Όχι. Αυτό; Αυτό εδώ;
Αυτό ακριβώς δεν πρέπει να κάνουμε.
Κροκέ. Ιππασία με κυνηγόσκυλα, ό,τι κι αν είναι αυτό.
Κυνήγι αλεπούς.
Δεν πας για κυνήγι αλεπούς.
Δεν μιλάς γι' αυτό. Δεν κλαίγεσαι γι' αυτό.
Επιστρέφεις στη θέση σου και τελειώνεις τη δουλειά.
Είχα βρει ρυθμό.
Τρεις μέρες, τρεις αποστολές, τρεις προσγειώσεις.
Είναι σαν τον Τζιν Κρούπα.
Δεν σταματάς τον Τζιν Κρούπα όταν κάνει σόλο στα ντραμς, σωστά;
Αλλά σε δύο βδομάδες,
του ζητάς να συνεχίσει από εκεί που έμεινε χωρίς να χάσει τον ρυθμό.
Μπορεί και όχι. Αλλά...
ο Τζιν Κρούπα δεν πρέπει να σκέφτεται μόνο τον δικό του ρυθμό.
Είναι υπεύθυνος για τον ρυθμό όλης της μπάντας του, σωστά;
Δεν το έχω πιει ποτέ χωρίς πάγο.
Πιστεύουμε ότι το ουίσκι δεν πρέπει ποτέ να αραιώνεται.
- Εις υγείαν. - Εις υγείαν.
Μεγάλη οικογένεια. Αν δεν το πιεις, θα σ' το πιει άλλος.
Κρατάς επαφή με την οικογένειά σου;
Δεν είμαι καλή στο να γράφω γράμματα. Τους επισκέπτομαι όποτε μπορώ.
Είναι κοντύτερα από τους δικούς σου. Αλλά συχνά τους νιώθω πάρα πολύ μακριά.
Σωστά. Υπάρχουν πολλά που δεν μπορούμε να τους πούμε.
Επειδή απαγορεύεται
- κι επειδή ακόμα κι αν... - Δεν θα καταλάβαιναν.
Με το μαλακό. Δεν πίνω συχνά.
Την τελευταία φορά, κατέληξα στο πάτωμα χωρίς μπότες.
Για πες.
Ναι. Ήμασταν στο Λονδίνο με διήμερη άδεια.
Ο Μπαμπλς εφηύρε ένα παιχνίδι με δεκάρες και μπότες.
Κατέληξα χωρίς δεκάρες και χωρίς μπότες.
Δηλαδή... Κοίτα.
Από εκεί και μετά όλα είναι θολά.
Αλλά το τελευταίο που θυμάμαι είναι να ξερνάω στο μπάνιο με τον Μπαμπλς.
Και είχαμε μόνο μία τουαλέτα.
- Ακούγεται πολύ ρομαντικό. - Μάλλον πρέπει να το αφήσω εδώ.
Μήπως όταν λες "ο Μπαμπλς" εννοείς κάποια κυρία της νύχτας;
Όχι, είναι ο καλύτερός μου φίλος.
Το Μπαμπλς είναι παρατσούκλι.
Αυτό που χρειαζόμαστε όλοι στη ζωή είναι κάποιον να ξερνάμε δίπλα δίπλα.
Είναι καλός φίλος.
Ναι, ήταν.
Σκοτώθηκε την περασμένη βδομάδα.
- Λυπάμαι πολύ. - Γι' αυτό με έστειλαν εδώ.
Για να ξεσκάσω.
Ήταν δικό μου λάθος.
Δηλαδή;
Αντικατέστησα τον Μπαμπλς ως πλοηγό της ομάδας.
Αν σχεδίαζε εκείνος τις αποστολές, ίσως δεν θα είχαν πέσει τόσα αεροπλάνα.
Ίσως ο Μπαμπλς να ήταν εδώ...
Όχι.
Ο φίλος σου ήταν στο αεροπλάνο για έναν και μόνο λόγο.
Επειδή ο Αδόλφος Χίτλερ και η συμμορία του αποφάσισαν να κυριεύσουν τον κόσμο.
Γι' αυτό.
Είναι ο μόνος λόγος που πεθαίνει κανείς στον πόλεμο.
Λοιπόν, ήταν γεμάτη η μέρα.
Να πούμε καληνύχτα;
Επισμηναγέ Ίγκαν, ελάτε.
Είμαι ο ανακριτής σας, υποσμηναγός Χάουσμαν.
Καθίστε, παρακαλώ.
Να σας βάλω ένα ουίσκι;
Ευχαριστώ.
Λάσπη στο μάτι σου.
Δεν το έχω ξανακούσει.
Λάσπη στο μάτι σου.
Λοιπόν, από πού να αρχίσουμε;
Ήμουν σε μια πόλη και κάποιος σκότωσε τέσσερις από τους δικούς μου.
Θεέ μου. Σε ποια πόλη;
- Κάτι σαν Ρίσχαϊμ. - Ρίσελσχαϊμ.
Είναι τραγικό. Θα το προσθέσω στην αναφορά.
Αν μου δώσετε ονόματα και βαθμό των σκοτωμένων,
- θα τα μεταβιβάσω... - Δεν ξέρω ονόματα.
Απλώς βρεθήκαμε μαζί.
Ευχαριστώ για το ποτό και θα εκτιμούσα μια πιο χοντρή κουβέρτα,
αλλά το μόνο που θα μάθεις από μένα
- είναι όνομα, βαθμός... - Και αριθμό μητρώου.
Είναι O-399510.
Ναι, το ξέρω ήδη.
Ξέρω και ότι γεννηθήκατε στο Μάνιτογουοκ του Ουισκόνσιν.
Παντρεμένος;
Αν ισχύουν όσα ακούω, όχι.
Μοίρα 418η.
100ή Ομάδα Βομβαρδισμού.
Με βάση στο Θορπ Άμποτς.
Σας αρέσει το μπέιζμπολ, επισμηναγέ;
Σίγουρα αυτό δεν είναι κρατικό μυστικό.
Τσιγάρο;
Λυπάμαι που δεν είναι τόσο καλά όσο τα αμερικανικά.
Εγώ προτιμώ τα Lucky Strike.
Το μπέιζμπολ αποτελεί μυστήριο για μένα,
με τα μπαστούνια, τις βάσεις και το τρέξιμο σε κύκλους.
Ήταν ένα μεγάλο πρωτάθλημα την περασμένη βδομάδα.
- Ναι, το World Series. - Ναι, το World Series.
Νιου Γιορκ Γιάνκις εναντίον Σεντ Λούις Κάρντιναλς.
Ρεβάνς δεν ήταν;
Κερδίζαμε δύο ένα όταν καταρρίφθηκα.
Ώστε είστε οπαδός των Γιάνκις.
Θα θέλατε να μάθετε το αποτέλεσμα;
Ήταν ο Μπακ Κλέβεν οπαδός των Γιάνκις;
Όχι; Ναι;
Έμαθα ότι ήταν καλός πιλότος.
Η ΟΓΔΟΗ ΑΕΡΟΠΟΡΙΑ ΔΙΑΛΥΕΙ ΤΗ ΒΡΕΜΗ
Διάβασα για τα κατορθώματά του στο Ρέγκενσμπουργκ.
Ήταν φίλος σας, σωστά;
Μάλλον καταρρίπτουμε όλους τους καλούς πιλότους.
Ξέρατε ότι στην επίθεσή σας στο Μίνστερ μόνο ένα από τα αεροπλάνα σας επέστρεψε;
Ένα.
Επιστρέφουμε σ' εσάς, επισμηναγέ.
Λυπάμαι που σας ενημερώνω ότι είστε σε δύσκολη θέση.
Ξέρουμε ότι σας συνέλαβαν κοντά στο Οστμπέβερν...
αλλά δεν σας έχουμε σε κανένα αρχείο ως μέλος του πληρώματος
στα αεροπλάνα στο Μίνστερ.
Η Γκεστάπο θα έλεγε ότι είστε κατάσκοπος.
Και θα έκαναν λάθος.
Ένα πράγμα μπορώ να σας πω, επισμηναγέ, η Γκεστάπο δεν κάνει ποτέ λάθος.
Χρειάζομαι λοιπόν επαλήθευση της ομάδας, της μοίρας και του αεροπλάνου σας
ώστε να τους διαβεβαιώσω ότι είστε όντως αυτός που λέτε.
Τζον Ίγκαν. Επισμηναγός.
O-399510.
Επισμηναγέ...
δεν διευκολύνετε καθόλου τη θέση σας.
Η Γκεστάπο δεν είναι σαν εμένα.
Εγώ είμαι σαν εσάς. Ιπτάμενος, άνθρωπος της τιμής.
Και κατανοώ τα πράγματα με έναν τρόπο που ίσως οι συνάδελφοί μου
από τις ιδιαίτερα φανατισμένες δυνάμεις ασφαλείας δεν μπορούν.
Θα ήθελα να σου μιλήσω για τον Μπακ Κλέβεν, Τζον...
αλλά θα ήθελα να μου μιλήσεις κι εσύ.
Πόσα νέα B-17 αναμένονται στο Θορπ Άμποτς την επόμενη βδομάδα;
Τζον Ίγκαν. Επισμηναγός. O-399510.
Μάλιστα.
Καφέ;
Θα ήθελα λίγο καφέ.
Αλλά μην το πεις πουθενά.
Δεν μπορώ να φέρνω σε όλους πρωινό στο κρεβάτι.
Θα το πάρω στον τάφο.
Χαίρομαι που κοιμήθηκες.
Μαχητικά εμπρός. Ρίχ' τους, Πάπι! Πάμε!
Πυρ!
Μέσα! Τώρα! Μέσα!
Πάνω.
Μπείτε μέσα! Τώρα!
Πάμε. Γρήγορα. Πάμε.
Δεν μπορώ να χωνέψω ότι όλα στην πόλη είναι τόσο παλιά.
Η πολιτεία από όπου κατάγομαι ιδρύθηκε το 1846.
Ούτε εκατό ετών.
- Ποια πολιτεία; - Η Άιοβα.
Άιοβα. Σίγουρα θα υπήρχε κάτι εκεί πριν από το 1846.
Τίποτα που να διασώθηκε.
Θα δούμε τι θα διασωθεί εδώ όταν τελειώσει αυτός ο χαμός.
Υπάρχει λόγος που δεν μου λες πού είναι η βάση σου και τι κάνεις;
Ναι. Και αν ήθελα να μιλήσω απόψε για δουλειά, σμηναγέ,
θα πήγαινα για σέρι με τον καθηγητή Γκούντχαρτ.
Μάλλον είναι πάρτι.
Θες να το ερευνήσουμε;
- Ναι. - Ναι;
Έλα.
ΚΑΡΦΩΣΤΕ ΤΟΝ
Λατρεύω αυτό το τραγούδι.
ΔΕΥΤΕΡΟ ΜΕΤΩΠΟ ΣΤΗΝ ΕΥΡΩΠΗ
Έλα μαζί μας, Τσάρλι.
Ευχαριστώ που υποστηρίζετε τον σκοπό μας.
Κυρίες και κύριοι, η δεσποινίς Έλλα Ουόλς.
Υπάρχει ένας μεγάλος, αιματηρός αγώνας
Σε όλον τον κόσμο απόψε
Η μάχη...
Στον Μπαμπλς;
Βόμβες και θραύσματα παντού
Στον Μπαμπλς.
Ο Χίτλερ είπε σε όλους Ότι θα διαλύσει την ένωσή μας
Αλλά η ένωσή μας Θα σπάσει τις αλυσίδες της σκλαβιάς
Ανέβηκα σ' ένα βουνό Στη μέση του ουρανού
Έβλεπα κάθε αγρόκτημα Και κάθε πόλη
Έβλεπα όλους τους ανθρώπους Σε ολόκληρο τον κόσμο
Αυτή είναι η ένωση Που θα τσακίσει τους φασίστες
Ανέβηκα σ' ένα βουνό Στη μέση του ουρανού
Έβλεπα κάθε αγρόκτημα Και κάθε πόλη
Έβλεπα όλους τους ανθρώπους Σε ολόκληρο τον κόσμο
Αυτή είναι η ένωση Που θα τσακίσει τους φασίστες
Ευχαριστώ τους Σοβιετικούς Και τους Κινέζους βετεράνους
Τους Συμμάχους σε όλο τον κόσμο
Ευχαριστώ τους Βρετανούς που μάχονται Θα έχετε δέκα εκατομμύρια Γιάνκηδες
Αν αυτό χρειαστεί Για να τσακίσουμε τους φασίστες
Κάπου εδώ λέμε καληνύχτα.
Δεν θα έρθεις μέσα;
Ξέχασες ότι είμαστε συγκάτοικοι;
Ναι. Πράγματι, το ξέχασα.
Υπολοχαγέ, σε ψάχνουμε σε όλο το κολέγιο.
Επείγον μήνυμα.
Τι είναι;
Πρέπει να φύγω.
- Τι, τώρα; - Πράγματι.
Όταν ξανάρθεις στο Λονδίνο, τηλεφώνησέ μου.
Θα πάμε για χορό.
Αν είσαι τυχερός, θα σου μάθω να κωπηλατείς.
Λένε ότι είναι θέμα καρπού.
Τα πράγματά σου;
- Θα μου τα στείλουν. - Δεν είναι το ποδήλατό σου.
Το δανείζομαι.
Λάφυρα του πολέμου.
- Δεν θα κοιμηθείς; - Αφού νικήσουμε!
Να τος.
Σε τι οφείλουμε την τιμή;
Σε λίγο φεύγουμε από δω και θέλω τα λεφτά σας.
Ρόζι.
Ανοιχτοχέρης.
Αυτός είναι που σας έλεγα.
- Πάλι λέει ιστορίες; - Ναι, έχω μια ιστορία.
Η αποστολή μας πάνω από το Μίνστερ.
Τους βλέπουμε όλους να πέφτουν ένας ένας μέχρι που μείναμε μόνοι μας στον ουρανό.
Εύκολος στόχος.
Ξέρουμε ότι θα μας επιτεθούν από λεπτό σε λεπτό.
Και τότε ακούμε κάτι.
Έτσι ακούγομαι;
Είμαστε έτοιμοι να τα τινάξουμε όταν αυτός εδώ,
ο θεότρελος, αρχίζει να μουρμουρά Άρτι Σο.
Στα ξαφνικά.
Ήταν πολύ παράξενο.
Αλλά πρέπει να πω ότι ακούγοντας τη φωνή του
ήταν η πρώτη φορά που δεν ένιωσα χεσμένος από φόβο.
Αν και ξεκάθαρα είχε χάσει τα μυαλά του.
Ήξερα ότι δεν ήμουν μόνος.
Κανείς μας δεν ήταν.
- Λοιπόν, ποιος μοιράζει; - Θα σας πω για την τελευταία μας αποστολή.
Ήμασταν στο χτυπημένο φρούριο, πάνω από τη Μάγχη με δύο κινητήρες.
Κάποιος από το αεροπλάνο λέει στον πύργο "Γεια σου, Λέιζι Φοξ.
Εδώ Τζορτζ, καλώ το Λέιζι Φοξ.
Μας δίνετε οδηγίες προσγείωσης, παρακαλώ; Ο πιλότος..."
"Και ο συγκυβερνήτης είναι νεκροί.
Δύο κινητήρες σε πτέρωση.
Φωτιά στον ασύρματο. Κάθετα σταθερά κατεστραμμένα.
Δεν έχουμε φλαπς, φρένα και αλεξίπτωτα.
Πιλοτάρει ο βομβαρδιστής.
Μου δίνετε οδηγίες προσγείωσης;"
Ο πύργος τα ακούει όλα αυτά
και μαζεύονται όλοι να σκεφτούν.
Σκέφτονται όσο πιο γρήγορα μπορούν
αφού το αεροπλάνο δεν μπορούσε να μείνει στον αέρα.
Ο αξιωματικός ελέγχου πτήσεων το σκέφτεται καλά
μέχρι που βρίσκει τη λύση.
Λέει στον ασύρματο "Ελήφθη, Τζορτζ. Ορίστε οι οδηγίες σου.
Επανάλαβε αργά μετά από μένα:
Πάτερ ημών, ο εν τοις ουρανοίς... αγιασθήτω το..."
- Σε παρακαλώ. - Θα το ξανακούσεις.
Δεν θέλω να το ξανακούσω, σταμάτα.
Το ξανάκουσες;
Χιλιάδες φορές.
Λέγαμε κάθε είδους ιστορίες.
Κάποιες ήταν αληθινές.
Οι περισσότερες όχι.
Δεν είχε σημασία.
Απίστευτες ιστορίες, μουσική, γέλιο, καλό ιρλανδικό ουίσκι.
Κάτι να μας βοηθήσει να ξαναμπούμε στο αεροπλάνο και να κάνουμε τα ίδια.
"ΡΟΖΙΣ ΡΙΒΕΤΕΡΣ"
ΓΕΡΜΑΝΑΡΑ, ΑΝ ΤΟ ΔΙΑΒΑΖΕΙΣ ΑΥΤΟ ΑΡΧΙΣΕ ΝΑ ΠΡΟΣΕΥΧΕΣΑΙ
- Τζόνι! Τζον! - Ίγκαν!
Τζόνι! Τζον!
Τζίμι! Τζίμι, ζει ο Φράνκι;
Μπάκι! Εδώ!
Κρανκ!
Τα κατάφερες!
Μερφ!
Γκλεν!
Τι έγινε ο Ο'Νιλ;
Ξέρει κανείς αν γλίτωσε ο Μπακ;
Τι;
- Είπα αν ο Μπακ... - Τζον Ίγκαν! Εμπρός δεξιά!
Γιατί άργησες τόσο πολύ;
Καλώς ήρθατε στο Στάλαγκ Λουφτ Γ', παιδιά.
Όπου θα περάσετε τα καλύτερα χρόνια των συζύγων σας.
ΛΟΥΦΤΒΑΦΕ ΣΤΑΛΑΓΚ ΛΟΥΦΤ Γ'
ΣΑΓΚΑΝ, ΓΕΡΜΑΝΙΑ 17 ΟΚΤΩΒΡΙΟΥ 1943
ΣΤΟ ΕΠΟΜΕΝΟ
Τι θα έλεγες εσύ κι εγώ να κάνουμε την κίνησή μας;
Σχεδιάζω να γυρίσω αρτιμελής στη Μαρτζ.
Μπορεί να πεθάνεις αρτιμελής εδώ.
Αυτό θες να κάνεις;
...συμμαχικά στρατεύματα καθηλωμένα στις ακτές.
Καλημέρα σας. Είμαι ο σμηναγός Ρόμπερτ Ρόζενταλ.
Καλώς ήρθατε στην 100ή.
Ο Ρόζι είναι ο καλύτερος πιλότος στα Β-17.
Προσευχήσου να πετάξεις σαν εκείνον και ίσως φτάσεις κι εσύ τις 25.
Δεν τους νοιάζει αν σκοτωθούμε.
Θα είναι καλό για σένα να δείξεις στους νέους ότι το 25 είναι εφικτό.
Υποτιτλισμός: Κώστας Φαρμάκης